Diari Oficial de la Generalitat Valenciana


Sumari del DOGV 307, del 21-11-1985 (1985/805316)

DECRET 170/1985, de 28 d'octubre, del Consell de la Generalitat Valenciana, sobre procediment en la creació de demarcacions funcionals amb incidència territorial.
------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1985/10/28/170/dof/vci/html**

### Dades del document

Número de DOGV
:   307

Data del DOGV
:   21-11-1985

Secció del DOGV
:   DISPOSICIONS GENERALS

Número del document
:   1985/805316


Data del document
:   28-10-1985

Organisme emissor
:   Conselleria d'Administració Pública

Tipus de document
:   Decret

Decret 170/1985, de 28 d'octubre, del Consell de la Generalitat Valenciana, sobre procediment en la creació de demarcacions funcionals amb incidència territorial.  
En la seua actuació en la Comunitat, l'Administració Pública Valenciana procura de satisfer les necessitats de béns i serveis socials més a prop dels ciutadans.   
En atenció d'aquests motius, tant des dels distints òrgans de la Generalitat com des d'altres administracions públiques s'estan delimitant àrees d'actuacion funcional per tal de millorar la gestió de les respectives competències.   
Inevitablement, aquestes demarcacions tenen incidència territorial ja que implica agrupacions de zones, de termes municipals, de municipis o d'altres entitats locals.   
Queda palés que de manera indirecta s'està prefigurant la divisió territorial de la Comunitat des d'òptiques molí diverses, totes aquestes justificables. Tanmateix, a l'objecte de facilitar i avançar homogèniament en la tasca comuna d'assolir una divisió comarcal, cal establir una coordinació de totes aquelles demarcacions funcionals amb incidència territorial.   
Aquesta coordinació, atesa la distribució de les competències en el Govern Valencià després de la remodelació de juliol passat, l'ha de dur a terme la Conselleria de Administración Pública tant pel que fa a l'àmbit de competències de la Generalitat Valenciana com d'altres Administracions Públiques quan en sol·liciten informe al respecte.   
Les possibles demarcacions funcionals que hom cree de nou suposaran la necessitat d'una estructura orgància que els done suport, sobretot incidint en les competències sobre funció pública atribuïdes a la Conselleria d'Administración Pública (article 26 de la Llei 10/1985, de 31 de juliol, de la Funció Pública Valenciana i article 22 del Reglament Orgànic i Funcional de la Conselleria de Administración Pública, aprovat per Decret 135/1985, de 20 de setembre, del Consell de la Generalitat Valenciana).   
Així mateix, l'esmentada Conselleria és competent en matèria d'Administració Local i, en tal sentit, hom considera necessari que totes les demarcacions funcionals amb clara incidència al territori de la Comunitat Valenciana hi siguen preceptivament informades, sense perjudici, si fa al cas, dels informes d'altres organismes competents o interessats.   
En atenció d'aquests motius, a proposta del Conseller d'Administración Pública i amb la deliberació prèvia del Consell en sessió celebrada el dia 28 d'octubre de 1985,   
DECRETE:  
Article únic  
Amb caràcter previ a la creació de demarcacions funcionals amb incidència al territori de la Comunitat Valenciana hom sol·licitarà preceptivament informe de la Conselleria d'Administración Pública.   
València, a 28 d'octubre de 1985.   
El President de la Generalitat,  
JOAN LERMA I BLASCO  
El Conseller d'Administració Pública.   
VICENT SOLER I MARCO


Còpia Permalink ELI